# **Z A P I S N I K**

**9. redne seje sveta DSO Črnomelj, ki je bila dne 24.02.2023 ob 16.00 uri**

**v klubskih prostorih DSO Črnomelj**

PRISOTNI ČLANI SVETA:

* Silvester Jankovič, predsednik Sveta DSO Črnomelj, predstavnik zaposlenih DSO Črnomelj
* Marija Jerman, članica, predstavnica stanovalcev DSO Črnomelj
* Vladimir Starešinič, predstavnik ustanovitelja
* Darja Steiner, predstavnica ustanovitelja
* Mateja Fabina, predstavnica ustanovitelja
* Mateja Jaklič, predstavnica ustanovitelja

PRISOTNI OSTALI VABLJENI:

* Valerija LEKIČ POLJŠAK, direktorica DSO Črnomelj
* Alenka Vipavec Mahmutović, namestnica direktorice za področje zdravstvene nege in oskrbe
* Simon Bahor, pomočnik direktorice za finance in investicije

ODSOTNI ČLANI SVETA:

* Zdenka Milič Žepič, članica, predstavnica lokalne skupnosti

ODSTOTNI OSTALI VABLJENI (odsotnost opravičili):

* Jožica Veselič, SZSV DSO Črnomelj
* Marija Fortun, SZSS DSO Črnomelj

Sejo sveta je vodil predsednik Sveta DSO Črnomelj, g. Silvester Jankovič, ki je prisotne pozdravil ter predstavil predlagani dnevni red ter prisotne pozval k podajanju pripomb ali dopolnitve.

Pripomb ni bilo, zato je člane prosil za opredelitev do predlaganega dnevnega reda.

Glasovanje je potekalo z dvigom rok.

Izid glasovanja: ZA: 6

 PROTI: 0

Na podlagi izida glasovanja je bil soglasno sprejet

**Dnevni red:**

1. **Otvoritev seje ter ugotovitev prisotnosti in sklepčnosti**
2. **Potrditev in sprejem zapisnika 8. redne seje Sveta DSO Črnomelj z dne 19.12.2022**
3. **Letno poročilo z obrazložitvami za leto 2022**
4. **Ugotovitev inventurnih in popisnih komisij za leto 2022**
5. **Uskladitev in določitev cen storitev institucionalnega varstva od 01.03.2023**
6. **Določitev delovne uspešnosti direktorici DSO Črnomelj za leto 2022**
7. **Uskladitev in določitev cen storitev institucionalnega varstva od 01.03.2023**
8. **Odmera letnega dopusta direktorici za leto 2023**
9. **Seznanitev s poročilom notranjega revidiranja v letu 2022**

Ad/1

Predsednik Sveta DSO Črnomelj, g. Silvester Jankovič odpira sejo in ugotavlja, da je svet sklepčen, saj je prisotnih 6 (šest) članov Sveta DSO Črnomelj.

Ad/2

Predsednik Sveta DSO Črnomelj, g. Silvester Jankovič je prisotne pozval k podaji pripomb na zapisnik 8. redne seje Sveta DSO Črnomelj z dne 19.12.2022.

Pripomb ni bilo, zato je predsednik Sveta DSO Črnomelj, g. Silvester Jankovič prisotne pozval k glasovanju.

Glasovanje je potekalo z dvigom rok.

Izid glasovanja: ZA: 6

 PROTI: 0

Na podlagi izida glasovanja je bil soglasno sprejet

**Sklep:**

* **potrdi in sprejme se zapisnik 8. redne seje Sveta DSO Črnomelj z dne 19.12.2022.**

Ad/3

Predsednik Sveta DSO Črnomelj, g. Silvester Jankovič je besedo predal direktorici Doma starejših občanov Črnomelj, ga. Valeriji Lekić Poljšak, ki je izpostavila:

* dom izvaja institucionalno varstvo za 160 stanovalcev, ki so pretežno iz oblin Črnomelj in Semič;
* dom nudi storitve dnevnega centra, ki se c času Covid-19 ni izvajal v načrtovani obliki;
* dom izvaja storitve pomoči družini na domu, je koordinator projekta Senior in je aktiven tudi na področju prostovoljstva;
* dom posluje dobro, zakonito, gospodarno in vestno ter v skladu z vso veljavno zakonodajo;
* cilji so v veliki meri doseženi, za nedosežene cilje pa obstaja utemeljen razlog;

Drugih pripomb ni bilo, zato je predsednik Sveta DSO Črnomelj, g. Silvester Jankovič pozval pomočnika direktorice za finance in investicije, ki je v nadaljevanju predstavil računovodski del letnega poročila in pri tem izpostavil:

* dom je v letu 2022 uspešno kljuboval pritiskom glede višanja cen energije in živil, saj nam je uspelo zadržati rast tovrstnih stroškov;
* ugotovljeno je povišanje sredstev pri investicijskem vzdrževanju, kar je nastalo pri adaptaciji pralnice, saj se je naknadno ugotovilo potreba po zamenjavi elektro omarice, ki podpira celotno delovanje;
* dom je na vseh stroškovnih nosilcih posloval pozitivno:
* med pomembnejšimi investicijskimi vlaganji izpostavi prenovo trakta A in pralnice.

Pripomb ni bilo, zato je predsednik Sveta DSO Črnomelj, g. Silvester Jankovič prisotne pozval k glasovanju glede potrditve in sprejema Letnega poročila o delu DSO Črnomelj za leto 2022.

Glasovanje je potekalo z dvigom rok.

Izid glasovanja: ZA: 6

 PROTI: 0

Na podlagi izida glasovanja je bil soglasno sprejet

**Sklep:**

* **svet Doma starejših občanov Črnomelj sprejme Letno poročilo o delu Doma starejših občanov Črnomelj za leto 2022.**
* **skupna višina prihodkov v letu 2022 znaša 4.228.184,05 €**
* **skupna višina odhodkov v letu 2022 znaša 4.090.440,24 €**
* **poslovni izid leta 2022 z upoštevanjem davka znaša 130.980,53 €.**

Predsednik Sveta DSO Črnomelj, g. Silvester Jankovič je prisotne pozval k glasovanju glede potrditve in sprejema predloga porabe poslovnega izida li leta 2022 in iz preteklih let.

Glasovanje je potekalo z dvigom rok.

Izid glasovanja: ZA: 6

 PROTI: 0

Na podlagi izida glasovanja je bil soglasno sprejet

**Sklep:**

* **Svet zavoda predlaga ustanovitelju, Ministrstvu za delo, družino, socialne zadeve in enake možnosti, da poslovni izid iz leta 2022 in preteklih let v skupni vrednosti 496.639,44 € nameni za:**
	+ **preureditev trakta A v višini 250.000,00 € ter**
	+ **za ureditev nadstreška in opornega zidu parkirnih mest v višini 35.000,00 €.**
* **Za razliko nerazporejenega presežka prihodkov nad odhodki v višini 211.639,44 € pa se predlaga, da ostane nerazporejen.**

Ob koncu predstavitve Letnega poročila DSO Črnomelj za leto 2022 je direktorica člane sveta informirala, da obstaja možnost, da bodo sprejeti sklepi naslovljeni na Ministrstvo za solidarno prihodnost, ki pokriva dejavnost domov za starejše.

Ad/4

Predsednik Sveta DSO Črnomelj, g. Silvester Jankovič je besedo predal pomočniku direktorice za finance in investicije, ki je povzel zbirno poročilo inventurnih komisij za leto 2022 ter predlaga, da se zapisniki sprejmejo v predlagani vsebini.

Pripomb na zbirno poročilo inventurnih komisij ni bilo, zato je predsednik Sveta DSO Črnomelj prisotne pozval k glasovanju.

Glasovanje je potekalo z dvigom rok.

Izid glasovanja: ZA: 6

 PROTI: 0

Na podlagi izida glasovanja je bil soglasno sprejet naslednji

**Sklep:**

**- zbirno poročilo inventurnih komisij za leto 2022 se sprejme v predlagani vsebini.**

Ad/5

Predsednik Sveta DSO Črnomelj, g. Silvester Jankovič je besedo predal direktorici Doma starejših občanov Črnomelj, ki se je članom sveta v uvodu opravičila za naknadno dostavljeno gradivo:

* dopis MDDSZEM št. 12220-2/2023/3, ki jim je bil dostavljen po e-pošti dne 22.2.2023,
* Rasti elementov cen socialnovarstvenih storitev za leto 2023, Odredbo o določitvi standarda povprečne plače ter stroškov in odhodkov storitev oskrbe institucionalnega varstva za osebe, starejše od 65 let, ter za odrasle osebe s posebnimi potrebami v posebnih socialnovarstvenih zavodih in enotah domov za starejše, ki ga je možno upoštevati v ceni ter predlog sklepa o uskladitvi cen od 01.03.2023, ki so jim bili dostavljeni po e-pošti dne 23.02.2023

Obrazloži, da gre za vsakoletno redno uskladitev cen, ki je skladna z Metodologijo za oblikovanje cen socialnovarstvenih storitev, usmeritvami MDDSZEM in prej navedenimi dokumenti, objavljenimi v Uradnem listu.

Pripomb s strani članov Sveta DSO Črnomelj ni bilo, zato je predsednik prisotne pozval k glasovanju.

Glasovanje je potekalo z dvigom rok.

Izid glasovanja: ZA: 6

 PROTI: 0

Na podlagi izida glasovanja je bil soglasno sprejet naslednji

**Sklep:**

**standardna raven oskrbe od 01.03.2023 znaša :**

* **oskrba I – dvoposteljna soba 23,78 €/dan - povečanje za 1,54 €/dan (6,9 %)**

**- oskrba IV 37,57 €/dan - povečanje za 2,14 €/dan (6,0 %)**

Ad/6

Predsednik Sveta DSO Črnomelj, g. Silvester Jankovič je besedo predal ga. Kseniji Pezdirc, vodji splošno kadrovske službe, ki je podala obrazložitev glede izplačevanja redne letne delovne uspešnosti za javne uslužbence iz plačne skupine »B«. Sredstva so bila za vse javne uslužbence in tudi tiste iz plačne skupine B načrtovana v skladu s Kolektivno pogodbo za javni sektor in so tudi predvidena v vsakoletnem planu dela. Svet zavoda o višini odloča le za direktorja, in sicer do največ 5 % letnih sredstev za osnovne plače direktorjev, če so za to zagotovljena sredstva in če višji obseg ne posega v obseg sredstev za redno delovno uspešnost javnih uslužbencev.

Direktorica je pripravila predlog ocene za redno delovno uspešnost, ki temelji na kriterijih iz Pravilnika o merilih za ugotavljanje delovne uspešnosti direktorjev s področja dela, družine in socialnih zadev in dosegla oceno »odlično« v odstotku 90% možnih doseženih točk pri ocenjevanju.

Vodja splošno kadrovske službe je podala tudi obrazložitev dokazil, potrebnih v dokazovanju izpolnjevanja kriterijev.

Razprave ni bilo, zato je predsednik Sveta prisotne člane pozval k opredelitvi do predlogov sklepov.

Glasovanje je potekalo z dvigom rok.

Izid glasovanja: ZA: 6

 PROTI: 0

Na podlagi izida glasovanja sta bila soglasno sprejeta naslednja

**Sklep št. 1:**

* **V Domu starejših občanov Črnomelj se javnim uslužbencem na delovnih mestih plačne skupine B za izplačilo redne delovne uspešnosti za leto 2022 določijo sredstva v obsegu 5% letnih sredstev za osnovne plače.**

**Sklep št. 2:**

* **Valerija Lekić Poljšak, direktorica Doma starejših občanov Črnomelj se na podlagi kriterijev oceni z oceno odlično v odstotku 90 % možnih doseženih točk pri ocenjevanju uspešnosti.**
* **Direktorici DSO Črnomelj se na podlagi sklepa Sveta DSO Črnomelj št. 450-1/2023 z dne 24.02.2023 izplača redna delovna uspešnost v višini 5% letnih sredstev za osnovne plače, kar za leto 2022 znaša 2.081,55 € bruto.**

Ad/7

Predsednik Sveta DSO Črnomelj, g Silvester Jankovič je besedo predal vodji splošno kadrovske službe, ga. Kseniji Pezdirc, ki je podala obrazložitev za odmero letnega dopusta direktorici Doma starejših občanov Črnomelj, ga. Valeriji Lekić Poljšak za leto 2023.

Predsednik Sveta DSO Črnomelj je predlog odmere letnega dopusta dal v razpravo. Razprave ni bilo, zato je člane sveta pozval k glasovanju o odmeri letnega dopusta direktorici Doma starejših občanov Črnomelj.

Glasovanje je potekalo z dvigom rok.

Izid glasovanja: ZA: 6

 PROTI: 0

Na podlagi izida glasovanja je bil soglasno sprejet naslednji

**sklep:**

* **direktorici DSO Črnomelj se za leto 2023 odmeri letni dopust v trajanju 36 dni.**

Ad/8

Predsednik Sveta DSO Črnomelj, g. Silvester Jankovič je besedo predal pomočniku direktorice za finance in investicije. Pove, da so člani sveta ob sklicu seje z vabilom prejeli tudi celotno poročilo o opravljeni reviziji na področju izstavljanja in obračunavanja potnih nalogov v DSO Črnomelj v letu 2021. Večjih nepravilnosti revizorka ni ugotovila, bo po potrebno ažurirati oz. dopolniti navodila (npr. določitev podpisnika, izračun relacije, način shranjevanja).

Ad/9

V nadaljevanju je direktorica podala informacijo glede poteka projekta »prizidka«:

* idejna skica je izdelana, do naslednje seje bo izdelana investicijska dokumentacija,
* projekt je finančno in vsebinsko opredeljen,
* projekt presega razpoložljiva sredstva, vendar se bo dom na razpis prijavil (rok je 07.04.2023) in kandidiral za sredstva.
* Če bo dom imel pogoje, se bo projekt realiziral, vse je odvisno od razpoložljivih sredstev, najem kredita pa ni rešitev, zato vodstvo doma razmišlja o dvofaznem projektu.

Drugih pripomb na seji ni bilo.

Seja sveta je bila končana ob 18.00 uri.

 Zapisnikar: Predsednik sveta:

Ksenija Pezdirc Silvester Jankovič